《送赵修撰出使琉球》
清代·李钧简

封袭恩流海国春，儒臣万里捧丝纶。扶桑东望经三岛，折柳南来傍七闽。

纸到鸡林原有价，槎回牛渚岂无津。琉球此日争先睹，天子元年第一人。

作者简介：李钧简，字小松，号秉和，黄冈人。乾隆己酉进士，改庶吉士，授编修，历官仓场侍郎，降侍读，迁顺天府尹、光禄寺卿，复降编修。